Չառլի Մուսոնդա

**Չառլի Մուսոնդա** (, ), բելգիացի պրոֆեսիոնալ ֆուտբոլիստ։ Ներկայումս Չելսիից վարձավճարով հանդես է գալիս Վիտեսի կազմում։ Խաղում է հարձակվողական կիսապաշտպանի և վինգերի դիրքում։

## Ակումբային կարիերա
### Չելսի
Ֆուտբոլիստի կարիերան Մուսոնդան սկսել է Անդերլեխտում։ 2012 թվականի հունիսի 11-ին նա միացավ Չելսիի ակադեմիային։ Իր առաջին պրոֆեսիոնալ պայմանագիրը կնքեց 2013 թվականի հոկտեմբերի 24-ին։ 2015 թվականի մարտի 5-ին Մուսոնդան երկարաձգեց իր պայմանագիրը մինչև 2019 թվականը։

2016 թվականի հունվարի 29-ին Մուսոնդան մինչև մրցաշրջանի ավարտը վարձավճարով միացավ Ռեալ Բետիսին։ Իր պրոֆեսիոնալ դեբյուտը նշեց փետրվարի 7-ին՝ Վալենսիայի դեմ խաղում։ Իր առաջին գոլը խփեց փետրվարի 13-ին՝ Դեպորտիվոյի դեմ խաղում։ 2016 հունիսի 22-ին Բետիսը երկարաձգեց Մուսոնդայի վարձավճարը 1 տարով, սակայն 8 խաղից միայն 1-ը մեկնարկային կազմում անցկացնելուց հետո, 2017 թվականի հունվարի 1-ին բելգիացին վերադարձավ Չելսի։

Իր դեբյուտը Չելսիի կազմում Մուսոնդան նշեց 2017 թվականի օգոստոսի 6-ին՝ փոխարինելով Վիլյանին Անգլիայի սուպերգավաթի Արսենալի դեմ խաղում, սակայն Չելսին պարտվեց հետխաղյա 11-մետրանոցների հարվածաշարում։ Իր առաջին հանդիպումը Պրեմիեր Լիգայում անցկացրեց օգոստոսի 12-ին՝ Բարնլիի դեմ խաղում։ Իր առաջին գոլը ակումբի կազմում խփեց սեպտեմբերի 20-ին՝ Անգլիայի լիգայի գավաթի Նոթինգհեմ Ֆորեստի դեմ խաղում։

2018 թվականի հունվարի 29-ին Մուսոնդան 18 ամսվա վարձավճարով միացավ Սելտիկին։ Իր դեբյուտը ակումբի կազմում նշեց հունվարի 30-ին՝ Հարթ օֆ Միդլոտիանի դեմ խաղում։ Իր առաջին հանդիպումը եվրոպական առաջնություններում անցակցրեց փետրվարի 15-ին՝ Եվրոպայի Լիգայի 1/16 եզրափակչի Զենիտի դեմ խաղում՝ այս խաղում դառնալով գոլային փոխանցման հեղինակ։ 2018 թվականի մայիսին Չելսին խզեց Մուսոնդայի վարձավճարը Սելտիկի հետ՝ ակումբի կազմում քիչ խաղաժամանակ ստանալու պատճառով։

2018 թվականի օգոստոսի 31-ին Մուսոնդան 1 տարվա վարձավճարով միացավ Վիտեսին։ Այնուամենայնիվ, տեղափոխությունից հետո բելգիացին ստացավ ծնկի ծանր վնասվածք՝ բաց թողելով ամբողջ մրցաշրջանը։ Վիտեսի կազմում իր դեբյուտը նշեց միայն 2019 թվականի մայիսի 12-ին՝ փոխարինելով Մարտին Էդեգորին Դե Գրաֆսխապի դեմ խաղում։ 2019 թվականի հուլիսի 5-ին Վիտեսը երկարաձգեց Մուսոնդայի վարձավճարը 1 տարով։ Ակումբի կազմում 3 հանդիպում անցկացնելուց հետո նա կրկին ստացավ ծնկի վնասվածք՝ բաց թողելով մրցաշրջանի շարունակությունը։

## Միջազգային կարիերա
Մուսոնդան ներկայացրել է Բելգիան բոլոր տարիքային երիտասարդական հավաքականներում։ Իր դեբյուտը Բելգիայի Մ21 հավաքականի կազմում նշեց 2014 թվականի նոյեմբերի 12-ին՝ Իսպանիայի դեմ խաղում։ Նոյեմբերի 17-ին Մուսոնդան գոլի և 2 գոլային փոխանցման հեղինակ դարձավ Նորվեգիայի դեմ ընկերական խաղում՝ օգնելով իր թիմին հաղթել 4-0 հաշվով։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 8-ի դրությամբ*

## Նվաճումներ
### Ակումբային
**Չելսի**

* Անգլիայի երիտասարդական գավաթ․ 2013–14, 2014–15
* Պրոֆեսիոնալ զարգացման առաջնություն․ 2013–14
* ՈՒԵՖԱ Երիտասարդական գավաթ․ 2014–15
* Անգլիայի գավաթ․ 2017–18

**Սելտիկ**

* Շոտլանդիայի առաջնություն․ 2017–18
* Շոտլանդիայի գավաթ․ 2017–18

## Ծանոթագրություններ

## Արտաքին հղումներ
* Մուսոնդայի պաշտոնական Ինստագրամի էջը
* Մուսոնդան transfermarkt-ում
* Մուսոնդան soccerbase.com-ում
* Մուսոնդան WhoScored.com կայքում
* Մուսոնդան Չելսիի պաշտոնական կայքում
* Մուսոնդան Վիտեսի պաշտոնական կայքում
* Մուսոնդան Պրեմիեր Լիգայի պաշտոնական կայքում
* Մուսոնդան ՈՒԵՖԱ-ի պաշտոնական կայքում

Կատեգորիա:Անգլիայի լեգեոներ ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Լևանտեի ֆուտբոլիստներ
Կատեգորիա:Անդերլեխտի ֆուտբոլիստներ